stanford-oval/wikipedia huggingface dataset:
Casimir Ehrnrooth (kenraali)
Elämänvaiheet > Viimeiset vuodet

Tämän jälkeen Ehrnrooth asettui viettämään eläkepäiviään Seestan kartanoon, jonka vuonna 1883 oli ostanut veljensä leskeltä ja tämän uudelta aviomieheltä Konni Zilliacukselta. Ehrnrooth kuitenkin myi kartanon 1902 veljenpojalleen ja muutti viimeisiksi vuosikseen Helsinkiin. Hän kirjoitti vielä sotahistoriallisia muistelmia ja tutkimuksia, joita ilmestyi muun muassa Finsk Militär Tidskriftissä ja venäläisessä Vojennyi Sbornik -lehdessä. Ehrnrooth harrasti myös filosofisen kirjallisuuden lukemista.
Ehrnrooth oli koko ikänsä naimaton, mutta hänellä oli Seestan kartanon palvelijattaren Maria Lovisa Forsströmin kanssa yksi poika, jääkärikapteeni ja kirjailija Jalmari Kara (ent. Forsström).
Muistaminen

Ehrnroothille pystytettiin vuonna 2013 muistomerkki Bulgarian Tărgovišteen. Muistomerkin lahjoitti Suomessa asuva Givko Stojanov. Ehrnrooth on myös yksi Sofian Vapauttajatsaarin monumentin jalustassa kuvatuista hahmoista.
Ehrnrooth on haudattu sukuhautaan Nastolan hautausmaalle. Hänen kirjastonsa ja työhuoneensa säilytettiin Seestan kartanossa 1990-luvulle asti.
Kirjallisuutta

Ehrnrooth, Magnus: Casimir Ehrnrooth, kolmen Aleksanterin – kahden tsaarin ja yhden ruhtinaan – uskollinen palvelija . Otava, Helsinki 1967.
Magnus Ehrnrooth, Casimir Ehrnrooth : trogen tvenne tsarer och en furste Alexander / Magnus Ehrnrooth, Helsinki, 1965 (ISSN 0039-6842 ja 2490-1547, verkkoversio)
Aiheesta muualla

Kuvia tai muita tiedostoja aiheesta Casimir Ehrnrooth (kenraali) Wikimedia Commonsissa
Bulgarian Viesti (Arkistoitu – Internet Archive)
Paul Linder : Suomalainen kenraali Bulgarian varakuninkaana, Helsingin Sanomat, 8.1.1939, nro 6, s. 10, Kansalliskirjaston digitaaliset aineistot
Ehrnrooth ministerivaltiosihteerinä.
Ehrnroothin muistomerkki Bulgarian Tărgovištessa.
Darryl F. Zanuck

Zanuck vastaanottamassa Oscar-palkintoa vuonna 1947.
Darryl Francis Zanuck (5. syyskuuta 1902 – 22. joulukuuta 1979) oli Oscar-palkittu yhdysvaltalainen tuottaja, näyttelijä, ohjaaja ja käsikirjoittaja.
Zanuck syntyi Nebraskan osavaltiossa, mutta muutti 6-vuotiaana äitinsä kanssa Los Angelesiin. Jo 8-vuotiaana hän esiintyi ensimmäisessä elokuvassaan, tosin vain extran roolissa. Hänen isänsä ei kuitenkaan ollut mielissään poikansa näyttelijäinnostuksesta, vaan kutsui tämän takaisin kotiin Nebraskaan. Vuonna 1917 Zanuck liittyi Yhdysvaltain armeijaan ja palveli muutaman vuoden ajan Ranskassa. Yhdysvaltoihin palattuaan hän päätti koettaa kykyjään käsikirjoittamisen parissa. Hän saikin myytyä muutamia käsikirjoituksiaan eri elokuvayhtiöille. Vuonna 1924 Zanuck sai vakituisen paikan Warner Bros. -yhtiöstä. Hän siirtyi ensin hallintopuolelle ja kohosi lopulta yhtiön tuotantopuolen johtoon vuonna 1931.
Kahta vuotta myöhemmin Zanuck kuitenkin jätti yhtiön työskennelläkseen sen sijaan Twentieth Century Pictures -yhtiölle. Vuonna 1935 hän kumppaneineen osti Fox-yhtiön ja liitti sen yhteen vanhan yhtiönsä kanssa. Tästä muodostuneelle uudelle yhtiölle annettiin nimeksi 20th Century Fox. Zanuck toimi sen varapääjohtajana. Toisen maailmansodan aikaan hän otti vapaata yhtiöstä ja palveli jälleen armeijassa. 1950-luvulla hän vetäytyi yhtiöstä tuottaakseen itsenäisesti elokuvia Euroopassa. Zanuck palasi kuitenkin jo vuonna 1962 takaisin yhtiön johtoon. Hän myös nimitti poikansa Richard D. Zanuckin tuotannon johtajaksi, mikä osoittautui virheeksi, sillä vuonna 1971 hänen poikansa yhdessä yhtiön johtokunnan kanssa pakotti Zanuckin eroamaan virastaan.
Zanuck kuoli keuhkokuumeeseen vuonna 1979. Hänet on haudattu Kaliforniaan. Hänellä on lisäksi tähti Hollywood Walk of Famella.
Aiheesta muualla

Wikimedia Commonsissa on kuvia tai muita tiedostoja aiheesta .
Darryl F. Zanuck Internet Movie Databasessa. (englanniksi)
David Freese

David Freese vuonna 2015.
David Richard Freese (s. 28. huhtikuuta 1983 Corpus Christi, Texas, Yhdysvallat) on yhdysvaltalainen baseballpelaaja. Hän on pelipaikaltaan kolmosvahti.
Freese aloitti Major League -uransa huhtikuussa 2009 ja on edustanut St. Louis Cardinalsia 2009–2013, Los Angeles Angels of Anaheimia 2014–2015, Pittsburgh Piratesia 2016–2018 sekä Los Angeles Dodgersia kauden 2018 loppupuolella. Hän oli voittamassa MLB:n mestaruutta vuonna 2011 ja hänet valittiin tuolloin World Series -loppuottelusarjan arvokkaimmaksi pelaajaksi. National Leaguen tähdistöjoukkueeseen hänet valittiin vuonna 2012.
Daisuke Katō

Daisuke Katō elokuvassa The Life of Oharu.
Daisuke Katō (18. helmikuuta 1911 – 31. heinäkuuta 1975) oli japanilainen näyttelijä. Hän näytteli yli 150 elokuvassa, usein sivuosissa. Hän näytteli monessa Akira Kurosawan elokuvassa, kuitenkin pienissä rooleissa. Näistä merkittävin oli samurai Shichirōjin rooli elokuvassa Seitsemän samuraita (1954).
Dallas Superstars

| Dallas Superstars> Tiedot |
| --- | --- |
Toiminnassa:  2002–
Tyylilaji:  dance, trance, electronica
Kotipaikka:  Helsinki
Jäsenet:  Heikki "Bostik" Liimatainen   Jaakko "JS16" Salovaara  
Levy-yhtiö:  16 Inch Records, 2002–  
Aiheesta muualla
www.dallassuperstars.com
Infobox OKNimi-testi OK: 
Dallas Superstars on suomalaisten dancemusiikin pioneerien Heikki "Bostik" Liimataisen ja Jaakko "JS16" Salovaaran lähinnä elektronista tanssimusiikkia levyttävä yhtye. Liimatainen ja Salovaara perustivat sen vuonna 2002. Yhtye on tähän mennessä julkaissut kaksi albumia. Näistä ensimmäinen oli Flash, josta julkaistiin singleinä kappaleet Helium, Fast Driving, I Feel Love sekä Ready To Go. Kyseiset singlet ovat tanssittaneet ihmisiä ympäri Eurooppaa tiiviiseen tahtiin, ja varsinkin Helium on saanut kriitikoilta ylistäviä kehuja. Toinen albumi, Higher State julkaistiin 15. maaliskuuta 2006.
Diskografia > Albumit

Flash (2003)
Higher State (2006)
Diskografia > Singlet

Helium (2002)
Fast Driving (2003)
I Feel Love (2003)
Ready to Go (2004)
Crazy (2004)
Fine Day (2006)
Subminal (2006)
Aiheesta muualla

Yhtyeen kotisivut (Arkistoitu – Internet Archive)
http://www.16inchrecords.com
Daisuke Namba

Daisuke Namba
Daisuke Namba (jap. 難波 大助; 7. marraskuuta 1899 – 15. marraskuuta 1924) oli japanilainen kommunisti, joka yritti murhata prinssihallitsija Hirohiton ampumalla tätä kohti Tokiossa 27. joulukuuta 1923. Namba tuomittiin kuolemaan vuonna 1924 ja teloitettiin hirttämällä kahden päivän päästä. Hirohitosta tuli myöhemmin (1926) keisari.
Namban isä oli jäsenenä parlamentissa kunnes erosi siitä poikansa teon jälkeen. Perhe otti sittemmin käyttöön sukunimen Kurokawa.
China Global Television Network

| China Global Television Network |
| --- | --- |

Lähetykset alkoivat:  1997
Omistaja:  China Media Group
Tunnuslause:  See the Difference! "Näe ero!"
Maa:   Kiina
Kieli:  englanti, ranska, arabia, venäjä, espanja
Näkyvyysalue:  maailmanlaajuinen
Pääkonttori:  CCTV:n pääkonttori, Peking, Kiina
Aiemmin:  CCTV-9
Kotisivu:  https://www.cgtn.com
Infobox OKNimi-testi OK: 
China Global Television Network (lyh. CGTN) on Kiinan valtion omistama pääsääntöisesti englanninkielinen televisiokanava. Kanavan omistaa China Media Group, joka puolestaan toimii Kiinan kommunistisen puolueen propagandaosaston alaisuudessa. Kanavan tehtävä on toimia puolueen mielipidevaikuttamisen välineenä.
Historia

Kanava aloitti toimintansa 20. syyskuuta 1997. Alussa se tunnettiin aiemmin nimellä CCTV-9. Vuonna 2010 nimi muutettiin muotoon CCTV News.
Yksi kanavan merkittävimmistä ja isoimmista projekteista oli vuoden 2008 kesäolympialaiset sekä etenkin niiden avajaisseremonia, jota monet kiinalaiset pitävät edelleen yhtenä Kiinan modernin historian tärkeimmistä tapahtumista. Olympialaisten jälkeen Kiina alkoi kehittää ulkomaalaiselle yleisölle suunnattua mediaansa yhä enemmän.
Nykyään

Nykyisellä nimellään kanava aloitti vuonna 2016. Tavoitteena oli kanavan uudelleenbrändääminen pehmeän vaikuttamisen kanavana.
Kanavan päätoimitus sijaitsee CCTV:n pääkonttorissa Pekingissä. Tämän lisäksi sillä on kolme alueellista toimitusta Washingtonissa, Lontoossa ja Nairobissa, joissa työskentelee noin 150 henkilöä kussakin. Kanava toimii englannin lisäksi myös ranskaksi, arabiaksi, venäjäksi ja espanjaksi.
Vuonna 2016 kanavan amerikkalainen toimitus (tuolloin CCTV America) palkittiin Emmy-palkinnolla tekemästään jutusta Jen Bricker: When “Can’t” is a Four-Letter Word.
Nykyään > Ohjelmatarjonta

CGTN painottaa uutisiin ja ajankohtaisohjelmiin, mutta se näyttää myös kulttuuriin liittyviä ohjelmia. Näitä ohjelmia tarjotaan kaikilla kanavan kielillä. Lisäksi CGTN:n alaisuudessa toimii englanninkielinen dokumenttielokuvia julkaiseva kanava, CGTN Documentary, joka aloitti toimintansa vuonna 2011.
TV-ohjelmien lisäksi kanavalla on jonkin verran myös ilmaista materiaalia kiinan kielen itseopiskeluun.
Kritiikkiä

Toisin kuin monet muut vastaavat valtiollisten yleisradioyhtiöiden hallinnoimat kansainväliset TV-kanavat (kuten esim. BBC World Service), CGTN:n päätoimitus ei ole valtiosta itsenäinen.
Toukokuussa 2019 Ison-Britannian viestintäviranomainen, Ofcom, alkoi tutkia väitteitä, joiden mukaan CGTN oli julkaissut kanavillaan tutkivaa journalismia tehneen Peter Humphreyn ja tämän vaimon Yu Yingzengin tunnustukset, joita pidettiin pakotettuina. Paria syytettiin laittomasta tiedonkeruusta. Myös muiden poliittisin perustein vangittujen pakotettuja tunnustuksia on julkaistu CGTN:n ohjelmissa, mikä on herättänyt kritiikkiä ihmisoikeusjärjestöjen keskuudessa. Ofcom perui CGTN:n medialuvan helmikuussa 2021. Viraston mukaan kanavan Lontoon toimituksen virallinen vastuutaho, Star China Media Limited, ei ylläpidä Britannian lakien vaatimaa toimituskuria ja kanava on viime kädessä kommunistisen puolueen alainen.
Toukokuussa 2021 Israelin Pekingin-suurlähetystö syytti kanavaa antisemitismistä, kun CGTN:n juontaja väitti lähetyksessä, että juutalaisilla on vaikutusvaltaisia lobbarijärjestöjä, jotka mm. muovaavat Yhdysvaltain suhtautumista Lähi-itään. Tapaus aiheutti diplomaattisen kriisin Israelin ja Kiinan välille.
Aiheesta muualla

CGTN:n YouTube-kanava
Dallasin piirikunta (Texas)

Dallasin piirikunta (engl. Dallas County) on Yhdysvaltojen Texasin osavaltiossa sijaitseva piirikunta. Sen väkiluku oli 2 368 139 vuonna 2010 ja sen pinta-ala on 2 354 neliökilometriä. Piirikunnan suurin kaupunki Dallas on myös sen hallintokeskus.
Väestö

Piirikunnan asukkaista 39,9 prosenttia on latinalaisamerikkalaisia, 29,7 prosenttia valkoisia ja 22,3 prosenttia mustia. 43,7 prosenttia puhuu muita kieliä kuin englantia. 82.6 prosenttia asukkaista on Yhdysvaltain kansalaisia. Piirikunnan väestön keski-ikä on 33,3 vuotta.
Kuvia piirikunnasta

Southern Methodist University.
Aiheesta muualla

Kuvia tai muita tiedostoja aiheesta Dallasin piirikunta (Texas) Wikimedia Commonsissa
Daisuke Matsuzaka

Daisuke Matsuzaka
Daisuke Matsuzaka (jap. 松坂 大輔; s. 13. syyskuuta 1980 Aomori) on japanilainen baseballpelaaja. Hän on pelipaikaltaan aloittava syöttäjä.
Matsuzaka pelasi Japanissa Saitama Seibu Lions -seurassa Nippon Professional Baseballin Pacific Leaguessa. Hän sai vuonna 2004 Japanin joukkueen kanssa pronssia kesäolympialaisissa 2004.Vuonna 2007 hän aloitti uransa Yhdysvalloissa liittymällä MLB-seura Boston Red Soxiin.
Matsuzaka on naimisissa televisiokuuluttaja Tomoyo Shibatan kanssa.
Deanin luku

Deanin luku (De) on dimensioton suure, jota käytetään kierreputkien ja -kanavien yhteydessä. Deanin luku kuvaa keskipakovoimien suhdetta viskoosivoimiin ja määritellään yhtälöllä
De=Re\left({\frac {d_{i}}{D}}\right)^{1/2}
Re on Reynoldsin luku
d_{i} on putken tai kanavan sisähalkaisija (m)
D on kierteisen putken tai kanavan muodostavan poikkileikkauksellisen ympyrän halkaisija (m)
Esimerkiksi donitsille d_i on donitsin putken sisähalkaisija ja D on koko donitsin halkaisija. Deanin lukua merkitään toisinaan myös symbolilla Dn.
Cyle Larin

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Cyle Larin
Syntymäaika: 17. huhtikuuta 1995 (ikä 29)
Syntymäpaikka: Brampton, Ontario, Kanada
Pelipaikka: hyökkääjä
Pituus: 187 senttimetriä
Paino: 86 kilogrammaa
Seura
Seura: Mallorca
Pelinumero: 17
Junioriseurat
2007–2013: Sigma FC
2013–2014: Connecticut Huskies
Seurat
| Vuodet | Seura | O | (M) |
| 2014 | Sigma FC | 5 | (4) |
| 2015–2017 | Orlando City | 87 | (43) |
| 2018–2022 | Beşiktaş | 83 | (31) |
| 2019–2020 | → Zulte Waregem (laina) | 29 | (7) |
| 2022–2023 | Club Brugge | 9 | (1) |
| 2023 | → Valladolid (laina) | 19 | (8) |
| 2023– | Mallorca | 0 | (0) |
Maajoukkue
| 2015 | Kanada U20 | 5 | (0) |
| 2014– | Kanada | 62 | (28) |
 Seurajoukkueuran tilastot kattavat vain kansalliset sarjat, päivitetty 6. elokuuta 2023.  Maajoukkueuran tilastot päivitetty 6. elokuuta 2023.
Cyle Larin (s. 17. huhtikuuta 1995 Brampton, Ontario) on kanadalainen jalkapalloilija, joka edustaa Espanja Primera Divisiónissa pelaavaa Mallorcaa. Pelipaikaltaan Larin on hyökkääjä. Hän kuuluu myös Kanadan jalkapallomaajoukkueeseen.
Seurajoukkueura

Larin pelasi vuodet 2013–2014 Connecticutin yliopiston Huskies-joukkueessa. Hän aloitti aikuisten uransa vuonna 2014 kasvattajaseurassaan Sigma FC:ssä, jossa hän pelasi viisi ottelua onnistuen maalinteossa neljä kertaa. Tammikuussa 2015 Orlando City varasi Larinin ensimmäisenä Major League Soccerin varaustilaisuudessa. Debyyttikaudellaan MLS:ssä Larin rikkoi tulokkaiden maaliennätyksen onnistuen 27 pelissä 17 kertaa. Hänet valittiin kauden päätteeksi myös vuoden tulokkaaksi.
Maajoukkueura

Kanadaa alle 20-vuotiaissa edustanut Larin debytoi Kanadan jalkapallomaajoukkueessa toukokuussa 2014 ystävyysottelussa Bulgariaa vastaan. Avausmaali syntyi maaliskuussa 2015 Puerto Ricon verkkoon. Vuoden 2015 Gold Cupissa Larin oli kentällä kolmessa ottelussa.
Saavutukset

Henkilökohtainen
Major League Soccerin vuoden tulokas: 2015
Ennätykset
Major League Soccerin tulokkaiden maaliennätys (17)
Changer

| Changer> Tiedot |
| --- | --- |
Toiminnassa:  1999–
Tyylilaji:  thrash metal, death metal
Kotipaikka:  Akureyri Reykjavik
Laulukieli:  englanti
Jäsenet:  Hörður "Hudson" Halldórsson, kitara   Rob-D, kitara   Arnar M. Ellertsson, bassokitara   Kristján B. Heiðarsson, rummut  
Levy-yhtiö:  Inconsistency, 2004–2006  
Aiheesta muualla
Kotisivut
Infobox OKNimi-testi OK: 
Changer on islantilainen thrash metal -yhtye, joka perustettiin vuonna 1999. Yhtyeen muutti musiikkityylinsä death metaliin vuonna 2005, mutta palasi thrash metaliin vuonna 2009.
Jäsenet

Kristján B. Heiðarsson – rummut (1999–2007, 2008–)
Hörður "Hudson" Halldórsson – kitara (2000–2005, 2008–)
Rob-D – kitara (2008–)
Arnar M. Ellertsson – bassokitara (2009–)
Jäsenet > Entiset jäsenet

Snorri Óttarsson – bassokitara (2000–2001)
Valdimar Olsen – kitara (2000)
Jóhann Ingi Sigurðsson – kitara (2000–2007)
Engilbert Hauksson – bassokitara (2001–2005)
Magnús Atli Magnússon – laulu (2001–2005)
Gísli Sigmundsson – bassokitara, laulu (2005–2007)
Fannar Þórsson – kitara (2005–2006)
Egill Geirsson – laulu (2005–2007)
Unnar Sigurðsson – kitara (2006–2007)
Atli Jarl Martin – bassokitara, laulu (2008–2009)
Haraldur Anton Skúlason – laulu (2009–2011)
Diskografia > Studioalbumit

January 109 (2000,  omakustanne)
Scenes (2004,  Inconsistency)
Darkling (2010,  omakustanne)
Diskografia > EP:t

Inconsistency (2001,  omakustanne)
Breed the Lies (2006,  Inconsistency)
Pledge of the Dying (2022,  Inconsistency)
Diskografia > Demot

Sept 2001 Demo (2001)
Rehearsal Demo (2003)
Demo (2005)
Aiheesta muualla

Changer Encyclopaedia Metallumissa (englanniksi)
Clarín

| Clarín |
| --- | --- |

 Lehden ensimmäisen numeron etusivu
Lehtityyppi:  sanomalehti
Levikki:  206 837 (2018)
Perustettu:  1945
Päätoimittaja:  Ricardo Kirschbaum
Sitoutuneisuus:  keskusta-oikeisto
Kotikunta:   Buenos Aires
Kotimaa:  Argentiina
Kieli:  espanja
Aiheesta muualla
Kotisivu
Clarín on Buenos Airesissa ilmestyvä päivittäinen sanomalehti, jonka levikki on 206 837 kappaletta viikossa. Se on perustettu vuonna 1945 ja lehden nettisivut avattiin vuonna 1995.
Clarín kuuluu Grupo Claríniin, joka on Latinalaisen Amerikan suurimpia median monialayrityksiä ja jolle kuuluu muun muassa maan katsotuin kaapelikanava.
Lehden katsotaan edustavan keskusta-oikeistoa: esimerkiksi 2008 lehti arvosteli Cristina Fernández de Kirchnerin hallitusta. Sen päätoimittajana toimii Ricardo Kirschbaum.
Aiheesta muualla

Kuvia tai muita tiedostoja aiheesta Clarín Wikimedia Commonsissa
Clarin.com
Danny Horn

Danny Horn (s. 1989) on englantilainen näyttelijä. Hän on näytellyt muun muassa televisiosarjassa Doctor Who Karzanina.
Aiheesta muualla

Danny Horn Internet Movie Databasessa. (englanniksi)
Tardis Wiki
David Jacobs (DJ)

| David Jacobs> Henkilötiedot |
| --- | --- |
Syntynyt: 19. toukokuuta 1926 Lontoo, Britannia
Kuollut: 2. syyskuuta 2013 (87 vuotta)
Aiheesta muualla
IMDb 
David Jacobs (19. toukokuuta 1926 Lontoo – 2. syyskuuta 2013) oli brittiläinen radio- ja televisio-DJ ja näyttelijä.
Jacobs toimi armeijassa ollessaan British Forces Networkin kuuluttajana Radio SEACilla, Sri Lankassa. BBC:llä hän aloitti 1947. Kuunnelmasarja Journey into Spacen kertojana hän oli 1953. Hän oli myös lyhyen aikaa uutistenlukijana. BBC:n Pick of the Pops -ohjelmaa Jacobs juonsi 1957–1961 ja 1962–1963. Television Juke Box Juryn juontajana hän toimi kahdeksan vuoden ajan alkaen vuodesta 1959. 1964 ja 1965 Jacobs juonsi Top of the Pops -ohjelmaa. Muihin Jacobsin ohjelmiin kuului muun muassa Any Questions, jota hän juonsi BBC Radio 2:lla 17 vuoden ajan.
Sony-palkinnon Jacobs sai elämäntyöstään 1984, ja CBE-arvonimen 1996.
Dean Woods

| Mitalit> Maa:   Australia.Miesten ratapyöräily. Olympialaiset  | Mitalit> Maa:   Australia.Miesten ratapyöräily. Olympialaiset  | Mitalit> Maa:   Australia.Miesten ratapyöräily. Olympialaiset  | Maa:   Australia> Miesten ratapyöräily. |
| --- | --- | --- | --- |
|  Kultaa | Los Angeles 1984 | joukkuetakaa-ajo |  |
|  Hopeaa | Soul 1988 | takaa-ajo |  |
|  Pronssia | Soul 1988 | joukkuetakaa-ajo |  |
|  Pronssia | Atlanta 1996 | joukkuetakaa-ajo |  |
Dean Anthony Woods (22. kesäkuuta 1966 Wangaratta – 3. maaliskuuta 2022) oli australialainen ratapyöräilijä ja olympiavoittaja.
Woods voitti joukkuetakaa-ajossa olympiakultaa Los Angelesissa 1984, missä hän myös sijoittui takaa-ajossa neljänneksi. Soulin kesäolympialaisissa 1988 hän saavutti hopeaa takaa-ajossa ja pronssia joukkuetakaa-ajossa. Woods palasi kolmansiin olympiakisoihinsa Atlantassa 1996 voittaen joukkuetakaa-ajossa pronssia. Hän voitti mitaleita myös MM- ja Kansainyhteisön kisoista. Woods sairastui myöhemmin syöpään johon kuoli 55-vuotiaana 3. maaliskuuta 2022.
Chris Cunningham

Chris Cunningham (s. 1970) on englantilainen musiikkivideo-ohjaaja ja videotaiteilija.
Musiikkivideot

Cunninhamin kuuluisimpia musiikkivideo-ohjauksia ovat muun muassa Aphex Twinin kappaleille ”Come to Daddy” ja ”Windowlicker” ohjatut videot. Muita hänen ohjaustöitään ovat muun muassa Björkin ”All Is Full of Love” ja Madonnan ”Frozen”. ”All Is Full of Love” on nähtävissä New Yorkin Museum of Modern Artissa.
Cunningham on myös ohjannut lyhytelokuvia käyttäen Aphex Twinin kappaleita niiden soundtrackeina. Tunnetuin näistä lienee Rubber Johnny.
Elokuvat ja mainokset

Cunningham ei ole ohjannut pitkiä elokuvia, mutta hän on työskennellyt erikoisefektien parissa televisiosarjassa Sylkiäiset ja elokuvassa Alien 3. Hän on ohjannut mainoselokuvia muun muassa PlayStationille, Levi’sille ja Telecom Italianille.
Aiheesta muualla

Chris Cunningham Internet Movie Databasessa. (englanniksi)
Daisies

| ”Daisies” Katy Perry |
| --- | --- | --- |

Singlen tiedot
 Äänitetty : 2020
 Julkaistu: 15. toukokuuta 2020
 Formaatti: digitaalinen lataus, 7" single, suoratoisto
 Tuottaja(t): The Monsters & Strangerz
 Tyylilaji: pop
 Kesto: 02.54
 Levy-yhtiö: Capitol Records
Katy Perryn muut singlet
| ”Never Worn White” 2020 | ”Daisies” 2020 | ”Smile” 2020 |
Daisies on yhdysvaltalaisartisti Katy Perryn musiikkikappale hänen tulevalta kuudennelta studioalbumilta. Sen julkaisi Capitol Records albumin ensimmäisenä singlenä 15. toukokuuta 2020. Kappaleen ovat sanoittaneet Perry, Jon Bellion, Jacob Kasher Hindlin, Michael Pollack, sekä sen tuottajat Jordan K. Johnson ja Stefan Johnson The Monsters and Strangerzistä. Kappaleen musiikkivideon ohjasi Liza Voloshin ja se julkaistiin singlen julkaisupäivänä. Video kuvattiin Perryn ollessa karanteenissa ja sillä nähdään hänet raskaana luonnollisessa ympäristössä. Perryn kertoman mukaan video ei ollut sitä mitä alun perin oli suunniteltu, koska alun perin suunnitellun videon kuvaukset jouduttiin perumaan koronaviruspandemian vuoksi.
Perry on esittänyt "Daisiesin" livenä muun muassa Housepartyn "In the House"-tapahtumassa singlen julkaisupäivänä sekä American Idolin 18. tuotantokauden finaalissa 17. toukokuuta 2020.
Käännös suomeksi
Dagestan Turkvision laulukilpailussa

| Dagestan |
| --- | --- |

Paikallinen TV-asema:  GTRK Dagestan
Esiintymiset
Esiintymiskerrat:  0
Ensiesiintyminen:  2016 (Kilpailu peruttiin)
Dagestanin oli tarkoitus osallistua ensimmäistä kertaa Turkvision laulukilpailuun, vuonna 2016, mutta osallistuminen peruttiin, sillä kilpailua ei järjestetty.
Historia > 2016

Dagestan oli aikomassa osallistua ensimmäistä kertaa vuoden 2016 Turkvision laulukilpailuun, joka olisi pidetty Istanbulissa, Turkissa.
Kilpailijat

Voitto
Toinen
Kolmas
Viimeinen
| Vuosi | Artisti(t) | Kieli | Kappale | Sija | Pisteet | Semif>  | Pisteet |
| --- | --- | --- | --- | --- | --- | --- | --- |
2016: Kilpailu peruttu
DTM-kausi 2010

DTM-kausi 2010 oli DTM-sarjan 11. kausi. Kausi alkoi 25. huhtikuuta Saksan Hockenheimringin radalla ja päättyi Kiinan Shanghai Street Circuitin radalle 28. marraskuuta.
Sarjan mestaruuden voitti brittiläinen Paul di Resta, toiseksi sijoittui brittiläinen Gary Paffett ja kolmanneksi kanadalainen Bruno Spengler.
Tallit ja kuljettajat

| Valmistaja | Auto | Tallit | Nro | Kuljettajat | Kilpailut |
| --- | --- | --- | --- | --- | --- |
| Audi | Audi A4 DTM 2009 | Abt Sportsline | 1 |  Timo Scheider | Kaikki |
| Audi | Audi A4 DTM 2009 | Abt Sportsline | 2 |  Oliver Jarvis | Kaikki |
| Audi | Audi A4 DTM 2009 | Abt Sportsline | 5 |  Mattias Ekström | Kaikki |
| Audi | Audi A4 DTM 2009 | Abt Sportsline | 6 |  Martin Tomczyk | Kaikki |
| Audi | Audi A4 DTM 2008 | Abt Sportsline | 18 |  Miguel Molina | Kaikki |
| Audi | Audi A4 DTM 2008 | Team Phoenix | 9 |  Alexandre Prémat | 1–10 |
| Audi | Audi A4 DTM 2008 | Team Phoenix | 9 |  Darryl O'Young | 11 |
| Audi | Audi A4 DTM 2008 | Team Phoenix | 10 |  Mike Rockenfeller | Kaikki |
| Audi | Audi A4 DTM 2008 | Team Rosberg | 14 |  Markus Winkelhock | Kaikki |
| Audi | Audi A4 DTM 2008 | Team Rosberg | 15 |  Katherine Legge | Kaikki |
| Mercedes-Benz | AMG-Mercedes C-Klasse 2009 | HWA Team | 3 |  Gary Paffett | Kaikki |
| Mercedes-Benz | AMG-Mercedes C-Klasse 2009 | HWA Team | 4 |  Bruno Spengler | Kaikki |
| Mercedes-Benz | AMG-Mercedes C-Klasse 2009 | HWA Team | 7 |  Paul di Resta | Kaikki |
| Mercedes-Benz | AMG-Mercedes C-Klasse 2009 | HWA Team | 8 |  Ralf Schumacher | Kaikki |
| Mercedes-Benz | AMG-Mercedes C-Klasse 2008 | Persson Motorsport | 11 |  Jamie Green | Kaikki |
| Mercedes-Benz | AMG-Mercedes C-Klasse 2008 | Persson Motorsport | 12 |  Susie Stoddart | Kaikki |
| Mercedes-Benz | AMG-Mercedes C-Klasse 2008 | Persson Motorsport | 21 |  Cheng Congfu | Kaikki |
| Mercedes-Benz | AMG-Mercedes C-Klasse 2008 | Mücke Motorsport | 16 |  Maro Engel | Kaikki |
| Mercedes-Benz | AMG-Mercedes C-Klasse 2008 | Mücke Motorsport | 17 |  David Coulthard | Kaikki |